open-index/open-wikipedia-markdown huggingface dataset:
พระราชพงศาวดาร ฉบับพระราชหัตถเลขา

**พระราชพงศาวดาร ฉบับพระราชหัตถเลขา** เป็นพงศาวดารสยาม ต้นฉบับเป็นสมุดไทยจำนวน 22 เล่ม เนื้อหาเริ่มตั้งแต่การสถาปนากรุงศรีอยุธยาจนถึง จ.ศ. 1152 (พ.ศ. 2333) ต่อมาสมเด็จพระเจ้าบรมวงศ์เธอ กรมพระยาดำรงราชานุภาพ ทรงแต่งเนื้อหาเพิ่มเติมจนจบรัชกาลพระบาทสมเด็จพระพุทธยอดฟ้าจุฬาโลกมหาราชและทรงนิพนธ์คำอธิบายเพิ่มเติม ซึ่งได้จัดพิมพ์เป็น 2 เล่ม

## ประวัติ
พระราชพงศาวดารฉบับนี้ไม่มีบานแพนกระบุที่มาการชำระ หอพระสมุดวชิรญาณรับซื้อมาราวปี พ.ศ. 2449-2450 มีจำนวน 22 เล่มสมุดไทย เนื้อความตรงกับพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ต่างตรงที่ฉบับนี้เริ่มเรื่องตั้งแต่สถาปนากรุงศรีอยุธยา (แต่ฉบับสมเด็จพระพนรัตน์เริ่มเรื่องที่พระเจ้าเชียงรายกับชาวเมืองอพยพมาสร้างเมืองไตรตฤงษ์) และมีลายมือเขียนแก้ไขเพิ่มเติมคำและสำนวนไว้ สอดคล้องกับพระราชหัตถเลขาพระบาทสมเด็จพระจอมเกล้าเจ้าอยู่หัวที่ทรงมีถึงเซอร์จอห์น เบาว์ริง ลงวันที่ 17 สิงหาคม พ.ศ. 2398 ระบุว่าพระองค์กับพระเจ้าบรมวงศ์เธอ กรมหลวงวงศาธิราชสนิท กำลังร่วมกันแต่งตำนานกรุงสยามเริ่มความตั้งแต่การสร้างกรุงศรีอยุธยามาจนถึงราชวงศ์จักรี จึงเรียกพงศาวดารฉบับนี้ว่า**พระราชพงศาวดาร ฉบับพระราชหัตถเลขา** สันนิษฐานว่าพระบาทสมเด็จพระจอมเกล้าเจ้าอยู่หัวทรงชำระต่อเนื่องมาจนสิ้นรัชกาล

ต่อมาสมเด็จพระเจ้าบรมวงศ์เธอ เจ้าฟ้าฯ กรมพระยาภาณุพันธุวงษ์วรเดช รับสั่งให้สมเด็จพระเจ้าบรมวงศ์เธอ กรมพระยาดำรงราชานุภาพ ชำระและจัดพิมพ์เผยแพร่ครั้งแรกในงานพระศพพระเจ้าราชวรวงศ์เธอ กรมหลวงวรเสรฐสุดา พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา สมเด็จพระเจ้าบรมวงศ์เธอ เจ้าฟ้าจันทราสรัทวาร กรมขุนพิจิตรเจษฎ์จันทร์ และสมเด็จพระเจ้าบรมวงศ์เธอ เจ้าฟ้าเยาวมาลย์นฤมล กรมขุนสวรรคโลกลักษณวดี ปี พ.ศ. 2455 ต่อมาสมเด็จกรมพระยาดำรงราชานุภาพทรงเพิ่มเติมเนื้อหาจนจบรัชสมัยพระบาทสมเด็จพระพุทธยอดฟ้าจุฬาโลกและเพิ่มคำอธิบายรัชกาลต่าง ๆ จนถึงรัชกาลสมเด็จพระเอกาทศรถ ได้ตีพิมพ์ในปี พ.ศ. 2457 เป็น 2 เล่ม นับเป็นการพิมพ์ครั้งที่ 2

## อ้างอิง
; เชิงอรรถ

;บรรณานุกรม

*  [พิมพ์แจกในงานพระราชทานเพลิงศพนายพันเอก พระยาสิริจุลเสวก (พัว จุลเสวก)]
* 
*  [จัดพิมพ์โดยเสด็จพระราชกุศลในการพระราชทานเพลิงศพพระธรรมปัญญาบดี (ถาวร ติสฺสานุกโร ป.ธ.๔)]
*  [วิทยานิพนธ์หลักสูตรปริญญาอักษรศาสตรมหาบัณฑิต สาขาวิชาประวัติศาสตร์เอเชียตะวันออกเฉียงใต้ ภาควิชาประวัติศาสตร์ บัณฑิตวิทยาลัย มหาวิทยาลัยศิลปากร]

พระราชหัตถเลขา
หมวดหมู่:ชาตินิยมไทย
อ่าวกินี

thumb|right|350px|แผนที่ของอ่าวกินี
**อ่าวกินี** () เป็นส่วนหนึ่งของมหาสมุทรแอตแลนติก ตั้งอยู่ทางตะวันตกเฉียงใต้ของทวีปแอฟริกา แม่น้ำที่ไหลลงสู่อ่าว ได้แก่ แม่น้ำไนเจอร์และแม่น้ำโวลตา 

ในพื้นที่อ่าว ยังเป็นบริเวณที่เส้นศูนย์สูตรและเส้นเมริเดียนแรกตัดกันอีกด้วย

## ประเทศที่มีชายฝั่งติดอ่าวกินี
* กานา
* โกตดิวัวร์
* แคเมอรูน
* เซาตูแมอีปริงซีป
* โตโก
* ไนจีเรีย
* เบนิน
* อิเควทอเรียลกินี

กินี
หมวดหมู่:ธรณีสัณฐานในทวีปแอฟริกา
เอียน แอชบี

**เอียน แอชบี**(เกิด 6 กันยายน 2519) เป็นนักฟุตบอลชาวอังกฤษ ปัจจุบันสังกัดอยู่กับสโมสรฟุตบอลฮัลล์ซิตี ในอดีตเขาเคยสังกัดอยู่กับสโมสรฟุตบอลดาร์บีเคาน์ตีและสโมสรฟุตบอลเคมบริดจ์ยูไนเต็ด และยังเคยเล่นให้สโมสรIR Knattspyrnudeildในลีกไอซ์แลนด์อีกด้วย
## ฮัลล์ซิตี
ในเดือนมิถุนายน 2002 เขาได้ย้ายมาร่วมทีมฮัลล์ โดยแจน โมลบีผู้จัดการที่มฮัลล์ในขณะนั้น ได้ซื้อเขามาจากเคมบริดจ์ยูไนเต็ดที่เพิ่งตกชั้นมาจากลีกวัน แต่เขาก็เจอฝันร้ายในนัดแรกที่ลงเล่นให้กับฮัลล์ ซึ่งเขาได้รับใบแดง อย่างไรก็ตามเขาก็กลายเป็นที่ชื่นชอบของแฟนๆของฮัลล์ ด้วยสไตล์การเล่นที่นิ่ง  ไว้ใจได้ ทำให้เขาถูกตั้งให้เป็นกัปตันทีมในยุคของโมลบี และปีเตอร์ เทย์เลอร์ ผู้จัดการทีมคนต่อมา และในฤดูกาลนี้ เขายิงประตูได้ในนัดที่เจอกับสโมสรฟุตบอลโยวิลทาวน์ ซึ่งประตูนี้เป็นประตูที่ส่งฮัลล์ให้เลื่อนชั้นจากลีกทูขึ้นไปยังลีกวัน ในถดูกาลถัดมา เขาก็เป็นผู้เล่นคนสำคัญที่ทำให้ฮัลล์ได้เลื่อนชั้นไปยังฟุตบอลลีกแชมเปียนชิพ
## เกียรติประวัติ
## อ้างอิง

หมวดหมู่:นักฟุตบอลชาวอังกฤษ
หมวดหมู่:นักฟุตบอลจากเบอร์มิงแฮม
หมวดหมู่:บุคคลที่เกิดในปี พ.ศ. 2519
หมวดหมู่:กองกลางฟุตบอล
ราชรัฐลิพเพอ

**ลิพเพอ** (ภายหลังเปลี่ยนเป็น **ลิพเพอ-เด็ทโมลด์** และกลับมาเป็น **ลิพเพอ** อีกครั้ง) เป็นรัฐหนึ่งในเยอรมนีที่ปกครองโดย ราชวงศ์ลิพเพอ ตั้งอยู่ระหว่างแม่น้ำเวเซอร์กับบริเวณตะวันออกเฉียงใต้ของเทือกเขา ป่าทิวโทแบร์ค เดิมเป็นรัฐภายใต้ จักรวรรดิโรมันอันศักดิ์สิทธิ์ และได้รับการยกระดับเป็นราชรัฐในปี ค.ศ. 1789 ภายหลังการล่มสลายของจักรวรรดิโรมันอันศักดิ์สิทธิ์ในปี ค.ศ. 1806 ลิพเพอกลายเป็นรัฐอิสระ และได้เข้าร่วม สมาพันธรัฐเยอรมันเหนือ ในปี ค.ศ. 1866 และกลายเป็นหนึ่งใน รัฐของจักรวรรดิเยอรมัน ในปี ค.ศ. 1871 ตลอดศตวรรษที่ 19 ลิพเพอค่อย ๆ พัฒนาเป็น ราชาธิปไตยตามรัฐธรรมนูญ โดยมีขุนนางที่ดินมีส่วนร่วมในการปกครอง แม้ว่าจะยังคงเป็นรัฐเกษตรกรรมที่มีเศรษฐกิจอ่อนแอที่สุดรัฐหนึ่งในจักรวรรดิเยอรมันหลังจากเจ้าผู้ครองรัฐองค์สุดท้ายสละราชสมบัติในปี ค.ศ. 1918 ลิพเพอเปลี่ยนเป็นเสรีรัฐลิพเพอจนกระทั่งในปี ค.ศ. 1947 ได้ถูกรวมเข้ากับรัฐนอร์ทไรน์-เว็สท์ฟาเลิน

## ประวัติศาสตร์
ผู้ก่อตั้งลิพเพอคือแบร์นฮาร์ดที่ 1 ผู้ได้รับพระราชทานสิทธิดินแดนจากสมเด็จพระจักรพรรดิโลทาร์ที่ 3 แห่งโรมันอันศักดิ์สิทธิ์ในปี ค.ศ. 1123 จากนั้นแบร์นฮาร์ดตั้งตนเป็นลอร์ดแห่งลิพเพอ ผู้สืบเชื้อสายต่อมาก็ขยายดินแดนไปรวมอาณาจักรเคานท์หลายอาณาจักร ประมุขคนแรกที่ใช้ตำแหน่งเคานท์แห่งลิพเพอคนแรกคือไซมอนที่ 5

หลังจากไซมอนที่ 6 เสียชีวิตในปี ค.ศ. 1613 แล้วลิพเพอก็ถูกแบ่งออกเป็นสามอาณาจักรเคานท์ โดยไซมอนที่ 7 ได้ลิพเพอ-เด็ทโมลด์, เคานท์ออตโตได้ลิพเพอ-บราเคอ (Lippe-Brake)  และ เคานท์ฟิลิปได้ลิพเพอ-อัลแวร์ดิซเซ็น (Lippe-Alverdissen) ในปี ค.ศ. 1709 ลิพเพอ-บราเคอกลับมารวมกับสายลิพเพอ-เด็ทโมลด์ อีกสายหนึ่งของตระกูลก่อตั้งขึ้นโดยเคานท์ยอปสท์ แฮร์มันบุตรชายของไซมอนที่ 7 ผู้ก่อตั้งลิพเพอ-บีสเตอร์เฟลด์ (Lippe-Biesterfeld)

ในปี ค.ศ. 1789 เคานท์แห่งลิพเพอ-เด็ทโมลด์ก็ได้รับพระราชทานบรรดาศักดิ์เป็นเฟือสท์ หลังจากที่เป็นสมาชิกของจักรวรรดิเยอรมันในปี ค.ศ. 1871 ได้ไม่นาน สายลิพเพอ-เด็ทโมลด์ก็สิ้นสุดลงเมื่อวันที่ 20 กรกฎาคม ค.ศ. 1895 ซึ่งทำให้เกิดความขัดแย้งในเรื่องผู้สืบครองระหว่างสายเชาม์บวร์ก-ลิพเพอ และ ลิพเพอ-บีสเตอร์เฟลด์ ศาลจักรวรรดิในไลพซิกในปี ค.ศ. 1905 ตัดสินให้ดินแดนตกไปเป็นของสายลิพเพอ-บีสเตอร์เฟลด์ที่เมื่อมาถึงช่วงนั้นไม่มีดินแดนที่เป็นอิสระของตนเอง

ราชรัฐลิพเพอมาสิ้นสุดลงเมื่อวันที่ 12 พฤศจิกายน ค.ศ. 1918 เมื่อเลโอพ็อลท์ที่ 4 เจ้าชายแห่งลิพเพอสละสิทธิในการปกครอง ลิพเพอกลายมาเป็นเสรีรัฐลิพเพอ (Free State of Lippe)

## ดูเพิ่ม
* จักรวรรดิโรมันอันศักดิ์สิทธิ์

## อ้างอิง

## แหล่งข้อมูลอื่น
* 

หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:ก่อตั้งในปี พ.ศ. 1666
หมวดหมู่:สิ้นสุดในปี พ.ศ. 2461
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐในสมาพันธรัฐเยอรมัน
หมวดหมู่:กลุ่มโลว์เออร์เรนิช-เวสต์ฟาเลียน
หมวดหมู่:รัฐในจักรวรรดิเยอรมัน
หมวดหมู่:ราชรัฐในอดีต
ตำบลแม่ตาว

**แม่ตาว** เป็นตำบลหนึ่งที่ตั้งอยู่ในอำเภอแม่สอด จังหวัดตาก มีเนื้อที่โดยประมาณ 45.50 ตารางกิโลเมตร มีจำนวน 6 หมู่บ้าน มีอาณาเขตติดต่อกับตำบลท่าสายลวด ตำบลแม่สอด ตำบลแม่กุ ตำบลพระธาตุผาแดง และชายแดนประเทศพม่า กั้นด้วยแม่น้ำเมย ประชากรส่วนใหญ่ประกอบอาชีพเกษตรกรรมเป็นหลัก กำนันคนปัจจุบันของตำบลแม่ตาว คือ นายอุดม คำอ่อน พื้นที่ทั้งตำบลอยู่ในความรับผิดชอบของเทศบาลตำบลแม่ตาว จังหวัดตาก
## ประวัติ
ผู้คนดั้งเดิมได้อพยพมาจากอำเภอเถิน จังหวัดลำปาง มาตั้งบ้านเรือนอยู่ที่บ้านค้างภิบาล (บ้านค้างภิบาล) เป็นกลุ่มแรก  (หมู่ที่ 1 ตำบลพระธาตุผาแดง อำเภอแม่สอด จังหวัดตาก ในปัจจุบัน) ต่อมาได้ริเริ่มการทำเกษตรกรรมเกิดขึ้น บริเวณริมห้วยแม่ตาว ซึ่งเป็นที่ตั้งของตำบลในปัจจุบัน

ภายหลัง ในลำห้วยแม่ตาวได้มีการค้นพบแร่ทองคำ ทำให้เกิดการทำเหมืองร่อนทองคำตามลำห้วยและได้ตั้งบ้านเรือนเพิ่มมากขึ้น จึงได้ตั้งเป็นหมู่บ้านและแยกเป็นหมู่บ้านใหม่ และตั้งชื่อตำบลเป็น "ตำบลแม่ตาว" ตามชื่อลำห้วยแม่ตาว

ในปี พ.ศ. 2516 กระทรวงมหาดไทย มีประกาศเรื่อง การจัดตั้งสภาตำบลตามประกาศคณะปฏิวัติ ฉบับที่ 326 ลงวันที่ 13 ธันวาคม 2515 เมื่อวันที่ 5 กรกฎาคม พ.ศ. 2516 ลงนามโดย ถ. สุนทรศารทูล รัฐมนตรีช่วยว่าการกระทรวงมหาดไทย รักษาราชการแทน รัฐมนตรีว่าการกระทรวงมหาดไทย (ฉบับพิเศษ หน้า 17 เล่ม 90 ตอนที่ 108 ราชกิจจานุเบกษา 24 สิงหาคม 2516) จึงได้จัดตั้งตำบลแม่ตาวเป็นสภาตำบลแม่ตาว ตามประกาศคณะปฏิวัติ ฉบับที่ 326 ลงวันที่ 13 ธันวาคม 2515 เมื่อวันที่ 5 กรกฎาคม พ.ศ. 2516

ปี พ.ศ. 2539 สภาตำบลแม่ตาว อำเภอแม่สอด จังหวัดตาก เป็นองค์การบริหารส่วนตำบลแม่ตาว (ลำดับที่ 837) ตามประกาศกระทรวงมหาดไทย เรื่อง จัดตั้งองค์การบริหารส่วนตำบล เมื่อวันที่ 16 ธันวาคม พ.ศ. 2539 ลงนามโดย นายเสนาะ เทียนทอง รัฐมนตรีว่าการกระทรวงมหาดไทย (หน้า 85 เล่ม 113 ตอนพิเศษ 52 ง ราชกิจจานุเบกษา 25 ธันวาคม 2539) มีผลให้เป็นองค์การบริหารส่วนตำบลแม่ตาวตั้งแต่วันที่ 23 กุมภาพันธ์ พ.ศ. 2540 

ปี พ.ศ. 2553 มีประกาศคณะกรรมการการเลือกตั้ง เรื่อง การแบ่งเขตเลือกตั้งสมาชิกสภาเทศบาลในจังหวัดตาก เมื่อวันที่ 13 มกราคม พ.ศ. 2553 ลงนามโดย นายอภิชาต สุขัคคานนท์ ประธานกรรมการการเลือกตั้ง อาศัยอำนาจตามความในมาตรา 10 แห่งพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง พ.ศ. 2550 และมาตรา 13 มาตรา 14 แห่งพระราชบัญญัติการเลือกตั้ง
สมาชิกสภาท้องถิ่นหรือผู้บริหารท้องถิ่น พ.ศ. 2545 ประกอบมติคณะกรรมการการเลือกตั้ง ในการประชุมครั้งที่ 5/2553 เมื่อวันที่ 13 มกราคม พ.ศ. 2553 จึงประกาศแบ่งเขตเลือกตั้งสมาชิกสภาเทศบาลในเขตพื้นที่จังหวัดตาก จำนวน 1 แห่ง คือ เทศบาลตำบลแม่ตาว อำเภอแม่สอด ประกอบด้วย 2 เขตเลือกตั้ง จำนวนสมาชิก 6 คนต่อเขต (หน้า 80-82 เล่ม 127 ตอนที่ 12 ก ราชกิจจานุเบกษา 22 กุมภาพันธ์ 2553) มีผลให้เป็นเทศบาลตำบลแม่ตาวภายใน 60 วันนับจากวันประกาศในราชกิจจานุเบกษา

## ภูมิศาสตร์
ตำบลแม่ตาวมีเนื้อที่โดยประมาณ 45.50 ตารางกิโลเมตร พื้นที่ภายในเขตตำบลแม่ตาวส่วนใหญ่เป็นที่ราบและเป็นที่สูงบ้างเล็กน้อยทางด้านทิศตะวันตก มีอาณาเขตติดต่อกับตำบลข้างเคียง ดังนี้

* ทิศเหนือ ติดต่อกับตำบลท่าสายลวด และเทศบาลนครแม่สอด ตำบลแม่สอด 
* ทิศใต้ ติดต่อกับตำบลแม่กุ
* ทิศตะวันออก ติดต่อกับตำบลพระธาตุผาแดง 
* ทิศตะวันตก ติดต่อกับแม่น้ำเมยกั้นพรมแดนไทย–พม่า

## หมู่บ้าน
จำนวนหมู่บ้านในเขตตำบลมี 6 หมู่บ้าน ประกอบด้วย 
* หมู่ที่ 1 บ้านแม่ตาวใต้
* หมู่ที่ 2 บ้านแม่ตาวกลาง
* หมู่ที่ 3 บ้านแม่ตาวแพะ
* หมู่ที่ 4 บ้านแม่ตาวสันแป่
* หมู่ที่ 5 บ้านแม่ตาวสันโรงเรียน
* หมู่ที่ 6 บ้านดอนไชย

## อ้างอิง

## แหล่งข้อมูลอื่น
* เว็บไซต์เทศบาลตำบลแม่ตาว

แม่ตาว
แม่ตาว
แม่ตาว
อันฮัลท์-แบร์นบวร์ค

**ราชรัฐอันฮัลท์-แบร์นบวร์ค** () เป็นราชรัฐที่เดิมเป็นรัฐในเครือจักรวรรดิโรมันอันศักดิ์สิทธิ์ อันฮัลท์-แบร์นบวร์คก่อตั้งขึ้นในปี ค.ศ. 1252 เมื่อราชรัฐอันฮัลท์ถูกแบ่งระหว่างอันฮัลท์-อัสเชอร์สเลเบน (Anhalt-Aschersleben), อันฮัลท์-แบร์นบวร์ค และ อันฮัลท์-แซร์บสท์ หลังจากสายการปกครองมาสิ้นสุดลงในปี ค.ศ. 1468 อันฮัลท์-แบร์นบวร์คก็ถูกผนวกเข้าเป็นส่วนหนึ่งของอันฮัลท์-แซร์บสท์ ต่อมาก็ถูกแบ่งในปี ค.ศ. 1603 ออกเป็นอันฮัลท์-เดสเซา, อันฮัลท์-เคอเทิน (Anhalt-Köthen), อันฮัลท์-เพลิทเคา (Anhalt-Plötzkau), อันฮัลท์-แบร์นบวร์ค และ อันฮัลท์-แซร์บสท์  ในปี ค.ศ. 1635 สายอันฮัลท์-ฮาร์ซเกอโรเดอ (Anhalt-Harzgerode) ซึ่งมีมาตั้งแต่ ค.ศ. 1709 ก็แยกจากอันฮัลท์-แบร์นบวร์ค  ในปี ค.ศ. 1718 ก็ได้มีการก่อตั้งราชรัฐอันฮัลท์-แบร์นบวร์ค-ชอมบวร์ก-ฮอยม์ (Anhalt-Bernburg-Schaumburg-Hoym) ขึ้นและรวมกับอันฮัลท์-แบร์นบวร์คในปี ค.ศ. 1812 ในปี ค.ศ. 1847 อันฮัลท์-แบร์นบวร์คก็ได้รับราชรัฐอันฮัลท์-เคอเทิน หลังจากการเสียชีวิตของเจ้าผู้ครองนครอันฮัลท์-แบร์นบวร์คแล้ว ราชรัฐก็กลับไปรวมตัวกับราชรัฐอันฮัลท์-เดสเซาอีก

## อ้างอิง

## ดูเพิ่ม
* จักรวรรดิโรมันอันศักดิ์สิทธิ์

หมวดหมู่:รัฐและดินแดนที่ก่อตั้งในคริสต์ศตวรรษที่ 13
หมวดหมู่:สิ้นสุดในคริสต์ศตวรรษที่ 15
หมวดหมู่:รัฐและดินแดนที่ก่อตั้งในคริสต์ศตวรรษที่ 17
หมวดหมู่:สิ้นสุดในคริสต์ศตวรรษที่ 19
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐในสมาพันธรัฐเยอรมัน
อันฮัลท์-เดสเซา

**ราชรัฐอันฮาลท์-เดสเซา** (, ) เป็นอดีตราชรัฐที่เดิมเป็นรัฐในเครือจักรวรรดิโรมันอันศักดิ์สิทธิ์ อันฮาลท์-เดสเซาเดิมเป็นราชรัฐและต่อมาเป็นดัชชีที่ตั้งอยู่ในประเทศเยอรมนีที่ก่อตั้งขึ้นในปี ค.ศ. 1396 หลังจากการแบ่งราชรัฐอันฮาลท์-แซร์บสท์ โดยมีเมืองหลวงอยู่ที่เดสเซา ราชรัฐอันฮาลท์-เดสเซาประสบกับการแบ่งแยกและการกลับมารวมตัวหลายครั้งในประวัติศาสตร์ของราชรัฐ เมื่อแบ่งไปก่อตั้งเป็นอันฮาลท์-เคอเทินในปี ค.ศ. 1471 ต่อมาในปี ค.ศ. 1544 ก็ได้รับการแบ่งเป็นครั้งที่สองเพื่อก่อตั้งเป็นอันฮาลท์-แซร์บสท์และอันฮาลท์-เพลิทเคา ระหว่าง ค.ศ. 1561 จนถึง ค.ศ. 1603 อันฮาลท์-เดสเซาก็อยู่ภายใต้การปกครองของเจ้าแห่งอันฮาลท์-แซร์บสท์ ในปี ค.ศ. 1603 อันฮาลท์-เดสเซาก็ได้รับการก่อตั้งขึ้นอีกครั้ง และในปี ค.ศ. 1807 ก็ยกฐานะเป็นยกฐานะเป็นดัชชี

หลังจากการเสียชีวิตของดยุคคนสุดท้ายของอันฮาลท์-แบร์นบวร์กในปี ค.ศ. 1863  ดินแดนอันฮาลท์-เดสเซาก็ตกมาอยู่ภายใต้การปกครองของดยุคแห่งอันฮาลท์-เดสเซาผู้เปลี่ยนฐานันดรศักดิ์เป็น "ดยุคแห่งอันฮาลท์" ตามชื่อดัชชีแห่งอันฮาลท์ที่ก่อตั้งขึ้น

## อ้างอิง

## ดูเพิ่ม
*จักรวรรดิโรมันอันศักดิ์สิทธิ์

หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 16 
หมวดหมู่:รัฐและดินแดนที่ก่อตั้งในคริสต์ศตวรรษที่ 17
หมวดหมู่:สิ้นสุดในคริสต์ศตวรรษที่ 19 
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐเยอรมัน
เดอะไรเชียสบราเธอส์

**เดอะไรเชียสบราเธอส์** () เป็นวงดนตรีคู่ดูโอประกอบด้วยบิล เมดลีย์และบ็อบบี แฮตฟิลด์ พวกเขามีผลงานจากปี ค.ศ. 1963 ถึง 1975 และยังคงแสดงอยู่เรื่อยมาจนกระทั่แฮตฟิลด์เสียชีวิตไปในปี ค.ศ. 2003 แนวการร้องเพลงของพวกเขาบางครั้งอาจเรียกว่า บลู-อายด์โซล

เมดลีย์และแฮตฟิลด์มีความสามารถในการร้องเพลง ทั้งช่วงกว้างเสียง การควบคุมและโทน ที่ช่วงให้พวกเขาสามารถสร้างสรรค์การร้องคู่ที่แข็งแรงและโดดเด่น หรือแม้จะแสดงเดี่ยวก็ตาม เมดลีย์ร้องในส่วนเสียงต่ำและลึก กับเสียงเบส-แบร์ริโทน ขณะที่แฮตฟิลด์มีเสียงร้องที่สูง กับเสียงเทเนอร์ที่สูง

พวกเขาได้ชื่อวงมาในปี ค.ศ. 1962 ขณะที่แสดงด้วยกันในลอสแอนเจลิส ในฐานวงสมาชิก 5 คนที่ชื่อ เดอะพารามัวส์ ในขณะที่แสดงอยู่นั้น ตอนจบผู้ฟังที่เป็นนาวิกโยธินผิวดำก็ตะโกนขึ้นมาว่า "That was righteous, brothers!" ซึ่งทั้งคู่ก็รับเอาชื่อนี้มาเมื่อออกในฐานะดูโอ

เพลงที่มีชื่อเสียงที่สุดของเดอะไรเชียสบราเธอส์ คือเพลง "Unchained Melody" ในปี ค.ศ. 1965 ซิงเกิลเพลงนี้ขึ้นถึงอันดับ 4 ในสหรัฐอเมริกา และอันดับที่ 14 ในอังกฤษ   ต่อมาในปี ค.ศ. 1990 เพลงนี้ถูกนำมาใช้ประกอบภาพยนตร์ *Ghost* (วิญญาณ ความรัก ความรู้สึก) นำแสดงโดยแพทริก สเวซีและเดมี มัวร์ ภาพยนตร์ประสบความสำเร็จสูงสุด และทำให้เพลงนี้ติดอันดับอีกครั้ง โดยติดอันดับหนึ่งในชาร์ต U.S. adult contemporary และอันดับหนึ่งในอังกฤษ ออสเตรีย และอีกหลายประเทศ 

## ซิงเกิ้ลดัง
### เดอะไรเชียสบราเธอส์
* 1963: "Little Latin Lupe Lu" - #49 US
* 1963: "My Babe" - #75 US (เข้าชาร์ตใหม่ในปี 1965 ที่อันดับ #101 US)
* 1964: "You've Lost That Lovin' Feelin'" - #1 US, #1 UK
* 1965: "Bring Your Love to Me" - # 83 US / "Fannie Mae" - #117 US
* 1965: "Just Once in My Life" - #9 US
* 1965: "You Can Have Her" - #67 US
* 1965: "Justine" - #85 US 
* 1965: "Unchained Melody" - #4 US, #14 UK / "Hung on You" - #47 US
* 1965: "Ebb Tide" - #5 US, #48 UK 
* 1966: "Georgia On My Mind" - #62 US
* 1966: "(You're My) Soul and Inspiration" - #1 US (Gold), #15 UK 
* 1966: "He" - #18 US / "He Will Break Your Heart" [a.k.a. "He Don't Love You (Like I Love You)"] - #91 US
* 1966: "Go Ahead and Cry" - #30 US
* 1966: "On This Side of Goodbye" - #47 US
* 1966: "White Cliffs of Dover|The White Cliffs of Dover]]" - #21 UK
* 1967: "Melancholy Music Man" - #43 US 
* 1967: "Stranded in the Middle of No Place" - #72 US 
* 1969: "You've Lost That Lovin' Feelin'" (re-issue) - #10 UK 
* 1974: "Rock and Roll Heaven" - #3, เขียนโดย Alan O'Day
* 1974: "Give It to the People" - #20
* 1974: "Dream On" - #32
* 1977: "You've Lost That Lovin' Feelin'" (re-issue) - #42 UK 
* 1990: "Unchained Melody" (re-issue) - #13 (plus Adult Contemporary #1) US, #1 UK
* 1990: "Unchained Melody" (new 1990 recording for Curb Records) - #19 US (Platinum) 
* 1990: "You've Lost That Lovin' Feelin'" / "Ebb Tide" (re-issue) - #3 UK 

## อ้างอิง

หมวดหมู่:กลุ่มดนตรีป็อปสัญชาติอเมริกัน
หมวดหมู่:กลุ่มดนตรีโซลสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2505
หมวดหมู่:วงกลุ่มสองสัญชาติอเมริกัน
หมวดหมู่:กลุ่มดนตรีจากลอสแอนเจลิส
แกรนด์ดัชชีอ็อลเดินบวร์ค

**แกรนด์ดัชชีอ็อลเดินบวร์ค ** ( หรือ **โฮลชไตน์-อ็อลเดินบวร์ค**)  เป็นแกรนด์ดัชชีภายในสมาพันธรัฐเยอรมัน สมาพันธรัฐเยอรมันเหนือ และจักรวรรดิเยอรมัน ซึ่งประกอบด้วยดินแดน 3 แห่งที่แยกจากกันอย่างห่างไก ได้แก่ อ็อลเดินบวร์ค ออยทิน และเบียร์เคินเฟลด์ อยู่ในอันดับที่สิบในบรรดารัฐเยอรมันและมีสิทธิลงคะแนนเสียงหนึ่งเสียงในบุนเดิสราทและมีสมาชิกสามคนในไรชส์ทาค

## ประวัติศาสตร์
แกรนด์ดัชชีอ็อลเดินบวร์คก่อตั้งขึ้นในค.ศ. 1815 โดยรวมดินแดนเก่าของดัชชีอ็อลเดินบวร์คเข้ากับราชรัฐบีร์เคนเฟลด์ แม้ว่าอ็อลเดินบวร์คจะได้รับการยกฐานะขึ้นเป็นแกรนด์ดัชชีในการประชุมใหญ่แห่งเวียนนา แต่แกรนด์ดยุกสองพระองค์แรกยังคงใช้พระอิสริยยศเพียงแค่ "ดยุก" เท่านั้น จนกระทั่งค.ศ. 1829 เมื่อออกัสต์ แกรนด์ดยุกแห่งอ็อลเดินบวร์คขึ้นครองราชย์ พระองค์จึงเริ่มใช้พระอิสริยยศเป็น "แกรนด์ดยุก" แม้ว่าพระองค์จะปกครองแบบพ่อปกครองลูก แต่เหล่าแกรนด์ดยุกยังไม่ได้มอบรัฐธรรมนูญให้แก่ประชาชนของตน จนกระทั่งการปฏิวัติ ค.ศ. 1848 บีบบังคับให้ต้องมีการเปลี่ยนแปลง

## การปฏิวัติในยุโรป
อ็อลเดินบวร์คไม่สามารถรอดพ้นจากการปฏิวัติ ค.ศ. 1848 ที่แผ่ขยายไปทั่วยุโรปได้ แต่ก็ไม่มีเหตุการณ์ร้ายแรงใดๆ เกิดขึ้น ในปี ค.ศ. 1849 ออกัสต์ แกรนด์ดยุกแห่งอ็อลเดินบวร์คได้พระราชทานรัฐธรรมนูญที่มีลักษณะเสรีนิยมแก่ราษฎรของพระองค์ ในปี ค.ศ. 1863 ปีเตอร์ที่ 2 แกรนด์ดยุกแห่งอ็อลเดินบวร์ค ครองราชย์หลังการสิ้นพระชนม์ของ   ออกัสต์ แกรนด์ดยุกแห่งอ็อลเดินบวร์คพระราชบิดาของพระองค์ มีแนวโน้มที่จะเรียกร้องสิทธิ์ในดัชชีชเลสวิชและฮ็อลชไตน์ที่แต่ท้ายที่สุดในปี ค.ศ. 1867 พระองค์ก็ละทิ้งการเรียกร้องดังกล่าวเพื่อเอื้อประโยชน์ให้กับราชอาณาจักรปรัสเซีย และได้รับค่าชดเชยเพียงเล็กน้อย ในปี ค.ศ. 1866 พระองค์ได้อยู่ฝั่งปรัสเซียเพื่อต่อต้านจักรวรรดิออสเตรียระหว่างสงครามออสเตรีย-ปรัสเซียและเข้าร่วมสมาพันธรัฐเยอรมันเหนือ ในปีค.ศ. 1871 แกรนด์ดัชชีกลายเป็นรัฐของจักรวรรดิเยอรมัน

อ็อลเดินบวร์คยังคงมีพระมหากษัตริย์เป็นประมุขจนกระทั่งการปฏิวัติเยอรมัน ค.ศ. 1918–1919 เมื่อแกรนด์ดยุก องค์สุดท้าย ฟรีดริช ออกัสต์ที่ 2 สละราชสมบัติ และอ็อลเดินบวร์คก็กลายเป็นรัฐในสาธารณรัฐไวมาร์ในฐานะเสรีรัฐอ็อลเดินบวร์ค

## รูปภาพ

ไฟล์:Schloß Oldenburg Westseite.JPG|ปราสาทอ็อลเดินบวร์ค
ไฟล์:Eutin Schloss 1.jpg|ปราสาทออยติน
ไฟล์:Blason Grand-duché d'Oldenbourg (Grandes armes).svg|ตราอาร์มของแกรนด์ ดยุกแห่งอ็อลเดินบวร์ค


## อ้างอิง

## ดูเพิ่ม
* จักรวรรดิโรมันอันศักดิ์สิทธิ์
* สมาพันธรัฐเยอรมันเหนือ

หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:ก่อตั้งในปี พ.ศ. 1723
หมวดหมู่:สิ้นสุดในปี พ.ศ. 2461
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
หมวดหมู่:กลุ่มโลว์เออร์เรนิช-เวสต์ฟาเลียน
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐในสมาพันธรัฐเยอรมัน
หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในจักรวรรดิเยอรมัน
*

หมวดหมู่:แกรนด์ดัชชีในอดีต
ดีโว

**ดีโว ** (Devo) เป็นวงดนตรีร็อกสัญชาติอเมริกัน ก่อตั้งตั้งแต่ปี 1972 เป็นที่รู้จักกันดีที่สุดสำหรับพวกเขากับเพลงดังอย่าง **"Whip It"** ขึ้นชาร์ตอันดับ 14 บนบิลบอร์ดฮอต 100 

## ผลงาน
* 1978 - **
* 1979 - *[[Duty Now for the Future]]*
* 1980 - *[[Freedom of Choice]]*
* 1981 - *[[New Traditionalists]]*
* 1982 - *[[Oh, No! It's Devo]]*
* 1984 - *[[Shout (Devo album)|Shout]]*
* 1988 - *[[Total Devo]]*
* 1990 - *[[Smooth Noodle Maps]]*
* 2010 - *[[Fresh (Devo album)|Fresh]]*

## แหล่งข้อมูลอื่น
*เว็บทางการ

หมวดหมู่:กลุ่มดนตรีนิวเวฟสัญชาติอเมริกัน
หมวดหมู่:กลุ่มดนตรีพังก์ร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2515
อันฮัลท์-เคอเทิน

**อันฮัลท์-เคอเทิน** () เป็นอดีตดัชชีที่เดิมเป็นราชรัฐในเครือจักรวรรดิโรมันอันศักดิ์สิทธิ์ อันฮัลท์-เคอเทินเดิมเป็นราชรัฐและต่อมาเป็นดัชชีที่ตั้งอยู่ในประเทศเยอรมนีที่ก่อตั้งขึ้นในปี ค.ศ. 1396 หลังจากการแบ่งราชรัฐอันฮัลท์-แซร์บสท์ เป็นอันฮัลท์-เดสเซา และ อันฮัลท์-เคอเทิน อาณาจักรนี้รุ่งเรืองมาจนกระทั่งปี ค.ศ. 1552 เมื่อตกไปเป็นส่วนหนึ่งของอันฮัลท์-เดสเซา

อันฮัลท์-เคอเทินได้รับการก่อตั้งขึ้นเป็นครั้งที่สองในปี ค.ศ. 1603 จากการแบ่งราชรัฐอันฮัลท์-แซร์บสท์ หลังจากการเสียชีวิตของพรินซ์ออกกัสตัส หลุยส์ในปี ค.ศ. 1774 เมื่ออาณาจักรถูกแบ่งและก่อตั้งเป็นอันฮัลท์-เพลสส์

ในปี ค.ศ. 1806 อันฮัลท์-เคอเทินก็ได้รับการยกฐานะเป็นดัชชี หลังจากการเสียชีวิตของดยุคคนสุดท้ายของอันฮัลท์-เคอเทินในปี ค.ศ. 1847  ดินแดนอันฮัลท์-เคอเทินก็ตกมาอยู่ภายใต้การปกครองของดยุคแห่งอันฮัลท์-เดสเซาผู้เปลี่ยนฐานันดรศักดิ์เป็น "ดยุคแห่งอันฮัลท์" ตามชื่อดัชชีแห่งอันฮัลท์ที่ก่อตั้งขึ้น

## อ้างอิง

## ดูเพิ่ม
*จักรวรรดิโรมันอันศักดิ์สิทธิ์

หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 16 
หมวดหมู่:รัฐและดินแดนที่ก่อตั้งในคริสต์ศตวรรษที่ 17
หมวดหมู่:สิ้นสุดในคริสต์ศตวรรษที่ 19 
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐในสมาพันธรัฐเยอรมัน
เปรมณัช สุวรรณานนท์

**เปรมณัช สุวรรณานนท์** (เกิด 27 พฤศจิกายน พ.ศ. 2527) ชื่อเล่น **เป๊ก** เป็นดีเจ นักร้อง นักแสดง พิธีกรชาวไทย 

## การศึกษา
เปรมณัช สุวรรณานนท์ จบการศึกษาชั้นประถมศึกษา จากโรงเรียนอัสสัมชัญ ธนบุรี ต่อจากนั้นได้เข้ารับการศึกษาชั้นมัธยมศึกษา ที่โรงเรียนสวนกุหลาบวิทยาลัย และสำเร็จการศึกษาระดับปริญญาตรี จากคณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง

## ชีวิตส่วนตัว
เป๊ก คบหาดูใจกับ นักร้องสาว นิว - นภัสสร สุวรรณานนท์ นักร้องดูโอวงนิว จิ๋ว ปัจจุบันสมรสกันแล้ว พิธีแต่งงานจัดที่บ้านเกิดฝ่ายหญิง ที่จังหวัดเชียงใหม่ จัดเป็นพิธีแบบล้านนา เมื่อวันที่ 1 พฤศจิกายน พ.ศ. 2560 และงานฉลองมงคลสมรสวันที่ 4 ธันวาคม พ.ศ. 2560 จัดที่จีเอ็มเอ็มไลฟ์เฮาส์

มีบุตรชายด้วยกัน 1 คนชื่อ ปณนน สุวรรณานนท์ ชื่อเล่น สเปซ เกิดเมื่อวันที่ 17 มกราคม พ.ศ. 2567

## ผลงาน
### ละคร

### ผลงานพิธีกร
* รายการ Wake Club 
* รายการ คลับไฟว์ แก๊งสเตอร์  
* รายการ Bang room (บูมแรง!) 
* รายการ รถโรงเรียน
* รายการ ตู้เสื้อเพื่อน 
* รายการ งานมหกรรมฟุตบอลไทยทีวีสีช่อง 3 46 ปี (ช่วงคอนเสิร์ตรักล้นจอ) (ร่วมกับ รินลณี ศรีเพ็ญ)
* รายการ สุขภาพดีที่พ่อให้ ทุกวันอาทิตย์ เวลา 08.00 - 09.00 น. ทางช่อง พีพีทีวี
* รายการ อลหม่านจานใหม่ (คู่กับ ณัฎฐพัชร์ วิภัทรเดชตระกูล) ทุกวันอาทิตย์ เวลา 09.30 - 10.30 น. ทางช่อง 3 เอชดี
* การประกวด มิสไทยแลนด์เวิลด์ 2561 ร่วมกับ ซินดี้ บิชอพ
* รายการ บ้านและสวน ช่อง อมรินทร์ ทีวี เอชดี ช่อง 34 ทุกวันอาทิตย์ เวลา 09.30 น. ร่วมกับ โบ ธนากร ชินกูล
* รายการ SPECSPACE x NIRAN APARTMENT ช่อง Youtube:PeckaNew Channel คู่กับ นภัสสร สุวรรณานนท์ (2563)

### ผลงานภาพยนตร์
* Club 5 Ganster
### มิวสิกวีดีโอ
*เพลง ชู้ในใจ ของ ผลิตโชค อายนบุตร
*เพลง นอนไม่หลับ ของ เต้น นรารักษ์ กับ พลอย Mic Idol
*เพลง ถามเอาอะไร ของ เต้น นรารักษ์
*เพลง อย่าเอาความเหงามาลงที่ฉัน ของ นิว จิ๋ว

### ผลงานโฆษณา
* MICO

### ผลงานเพลง
อัลบั้มรวมศิลปิน One Man Story 3
*เพลง หยุดที่เธอ

อัลบั้มรวมดีเจ HOTWAVE - R U HOT Enough?
*เพลง คนใจร้อน
*เพลง Fire Fahrenheit
*เพลง เหตุผล

อัลบั้มรวมศิลปิน One Man Story 2
*เพลง จักรวาล 
*เพลง ง่ายง่าย

เพลงประกอบละคร ภูผาแพรไหม
*เพลง ทุกสิ่งเพื่อเธอ

## อ้างอิง

## แหล่งข้อมูลอื่น
* แฟนเพจ เป๊ก เปรมณัช
* 
* 

หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักจัดรายการวิทยุ
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนอัสสัมชัญธนบุรี
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากโรงเรียนอัสสัมชัญธนบุรี
สนธิสัญญาอารัส (ค.ศ. 1435)

**สนธิสัญญาอารัส** หรือ **การประชุมใหญ่แห่งอารัส** () เป็นการประชุมทางการทูตที่เกิดขึ้นที่อารัสในประเทศฝรั่งเศสปัจจุบันในปี ค.ศ. 1435 ระหว่างผู้แทนจากอังกฤษ, ฝรั่งเศส และ เบอร์กันดี การประชุมเกิดขึ้นในตอนปลายของสงครามร้อยปี ทั้งการประชุมและสนธิสัญญาสะท้อนความล้มเหลวของฝ่ายอังกฤษ แต่เป็นความสำเร็จอันยิ่งใหญ่ของฝ่ายฝรั่งเศส

## การประชุม
ฝ่ายอังกฤษเข้าร่วมการประชุมโดยมีความเชื่อว่าเป็นการประชุมเพื่อแสวงหาสันติภาพระหว่างอังกฤษและฝรั่งเศสเท่านั้น ที่มีการเสนอการยุติการต่อสู้เป็นระยะเวลานาน และการเสกสมรสระหว่างสมเด็จพระเจ้าเฮนรีที่ 6 แห่งอังกฤษและพระราชธิดาในพระเจ้าชาร์ลส์ที่ 7 แห่งฝรั่งเศส ฝ่ายอังกฤษไม่เต็มใจที่จะยกเลิกการอ้างสิทธิในราชบัลลังก์ฝรั่งเศส ซึ่งทำให้การต่อรองเป็นไปได้ยาก ฝ่ายอังกฤษเดินออกจากที่ประชุมกลางคันเพื่อไปปราบปรามการรุกรานของฝรั่งเศสโดยJean Poton de Xaintrailles และ La Hire

ขณะเดียวกันผู้แทนฝ่ายฝรั่งเศสและผู้นำทางศาสนาก็ยุให้ฟิลลิปเดอะกูด ดยุคแห่งเบอร์กันดีคืนดีกับพระเจ้าชาร์ลส์ที่ 7 เบอร์กันดีขณะนั้นเป็นอาณาจักรที่แทบจะเป็นอิสระต่อตนเอง และเป็นพันธมิตรกับอังกฤษมาตั้งแต่เมื่อจอห์นเดอะเฟียร์เลสส์บิดาของฟิลลิปถูกฆาตกรรมโดยฝ่ายฝรั่งเศสในปี  ค.ศ. 1419 ที่พระเจ้าชาร์ลส์ที่ 7 อาจจะทรงทราบ เมื่อผู้แทนฝ่ายอังกฤษกลับมายังที่ประชุมก็พบว่าฟิลลิปเดอะกูดได้เปลี่ยนข้าง เมื่อวันที่ 14 กันยายน ค.ศ. 1435 จอห์นแห่งแลงคาสเตอร์ ดยุคแห่งเบดฟอร์ดที่ 1 ผู้สำเร็จราชการแทนพระองค์ของฝ่ายอังกฤษก็มาเสียชีวิตเพียงอาทิตย์เดียวก่อนที่การประชุมจะเสร็จสิ้น

สนธิสัญญาลงนามกันในปี ค.ศ. 1435

## อ้างอิง

## ดูเพิ่ม
* สงครามร้อยปี 

หมวดหมู่:สงครามร้อยปี
หมวดหมู่:สนธิสัญญาเกี่ยวข้องกับฝรั่งเศส
หมวดหมู่:สนธิสัญญาเกี่ยวข้องกับอังกฤษ
อารัส
อ็องรีที่ 1 ดยุกแห่งกีซ

**อองรีที่ 1 ดยุคแห่งกีส** ( หรือ *Le Balafré* หรือ "the scarred") อองรีที่ 1 ดยุคแห่งกีสเป็นขุนนางชาวฝรั่งเศส เป็นบุตรของฟรองซัวส์ ดยุคแห่งกีส และ อันนา เดสเต อองรีได้รับบรรดาศักดิ์เป็นดยุคแห่งกีสและ Grand Maître de France หลังจากการเสียชีวิตของบิดาในปี ค.ศ. 1563 อองรีมีบทบาทในการต่อสู้กับออตโตมันในฮังการีในปี ค.ศ. 1565 เมื่อกลับมาถึงฝรั่งเศสอองรีก็กลายเป็นผู้นำฝ่ายคาทอลิกในสงครามศาสนาของฝรั่งเศส อองรีต่อสู้ในยุทธการแซงต์เดอนีส์  (Battle of Saint-Denis) ในปี ค.ศ. 1567, ในยุทธการฌาร์นัค (Battle of Jarnac) และในยุทธการมงคงตูร์ (Battle of Moncontour) แต่การพยายามมีความสัมพันธ์กับมาร์เกอรีตแห่งวาลัวส์ในปี ค.ศ. 1570 นำความไม่พอพระทัยให้แก่พระเชษฐาของมาร์เกอรีต พระเจ้าชาร์ลส์ที่ 9 แห่งฝรั่งเศส แต่เมื่ออองรีไปสมรสกับแคทเธอรีนแห่งคลีฟส์ สถานการณ์ก็ค่อยกระเตื้องขึ้น ความเกรงกลัวอำนาจที่เพิ่มมากขึ้นของนายพลแกสปาร์ด เดอ โคลินยีทำให้อองรีสมรู้กันทำการฆาตกรรมและการก่อให้เกิดการสังหารหมู่วันเซนต์บาโทโลมิวในปี ค.ศ. 1572

## อ้างอิง

## ดูเพิ่ม
* การสังหารหมู่วันเซนต์บาโทโลมิว 

หมวดหมู่:บุคคลที่เกิดในปี พ.ศ. 2093
หมวดหมู่:ขุนนางฝรั่งเศส
หมวดหมู่:บุคคลในคริสต์ศตวรรษที่ 16
หมวดหมู่:ทหารชาวฝรั่งเศส
หมวดหมู่:ผู้ถูกประหารชีวิตในฝรั่งเศส
อ็องรี
สี่สิบห้าองครักษ์

**สี่สิบห้าองครักษ์** () คือทหารองครักษ์จำนวนสี่สิบห้าคนที่ได้รับเลือกมาโดยฌอง หลุยส์ เดอ โนกาเรต์ เดอ ลา วาแลต ดยุคแห่งเอแปร์นง (Jean Louis de Nogaret de La Valette) เพื่อให้มาพิทักษ์พระเจ้าอองรีที่ 3 แห่งฝรั่งเศสระหว่างวิกฤติการณ์ของสงครามสามอองรี

ทหารองครักษ์สี่สิบห้าคนที่ได้รับเลือกมาเป็นขุนนางชั้นรอง (บางคนมาจากกาสคอญ) ที่บ้างก็เป็นเจ้าของม้าเพียงตัวเดียวและแผ่นดินเพียงสองสามเอเคอร์สำหรับเลี้ยงตัวเอง เมื่อได้รับเลือกมาแล้วทหารองครักษ์ก็ได้ค่าจ้างอย่างสูงเป็นการแลกเปลี่ยนกับการรักษาความปลอดภัยให้แก่พระเจ้าอองรีที่ 3 ตลอดยี่สิบสี่ชั่วโมงโดยการอยู่ยามครั้งละสิบห้าคน

หลังจากที่สันนิบาตคาทอลิกทำการปฏิวัติในปารีส พระเจ้าอองรีก็จำต้องเสด็จหนีไปยังบลัวส์ ที่ทรงใช้เป็นที่ตั้งมั่นวางแผนยึดอำนาจคืนจากรัฐสภาทั่วไป โดยการให้ทหารองครักษ์สังหารอองรีที่ 1 ดยุคแห่งกีส เมื่อดยุคเดินทางมาเฝ้าพระเจ้าอองรีที่พระราชวังบลัวส์เมื่อวันที่ 23 ธันวาคม ค.ศ. 1588 และน้องชายหลุยส์ที่ 2 คาร์ดินัลแห่งกีสในวันต่อมา

หลังจากที่พระเจ้าอองรีที่ 3 เองถูกลอบปลงพระชนม์โดยฌาคส์ เคลมงต์ (Jacques Clément) ราชบัลลังก์ฝรั่งเศสก็ตกไปเป็นของอองรีแห่งนาวาร์ กององครักษ์ก็ทำหน้าที่รักษาความปลอดภัยให้แก่พระองค์ต่อมาจนกระทั่งเสด็จสวรรคต ที่อาจจะเป็นการถูกลอบปลงพระชนม์

เรื่องราวของกององครักษ์นี้เป็นแรงบันดาลใจให้อาแล็กซ็องดร์ ดูว์มาเขียนนิยาย *The Forty-Five Guardsmen* ในปี ค.ศ. 1847

## อ้างอิง

หมวดหมู่:ทหาร
หมวดหมู่:ประวัติศาสตร์ฝรั่งเศส
สนธิสัญญาบลัว (ค.ศ. 1572)

**สนธิสัญญาบลัว (ค.ศ. 1572)** () เป็นสนธิสัญญาที่ลงนามกันที่เมืองบลัวในฝรั่งเศส เมื่อวันที่ 19 เมษายน ค.ศ. 1572 ระหว่างสมเด็จพระราชินีนาถเอลิซาเบธที่ 1 แห่งอังกฤษ และ แคทเธอรีน เดอ เมดิชิแห่งฝรั่งเศส ตามเนื้อหาของสนธิสัญญาฝรั่งเศสและอังกฤษตกลงเลิกการเป็นปฏิปักษ์ต่อกันที่มีมาเนิ่นนานก่อนหน้านั้นและก่อตั้งสัมพันธ์ไมตรีร่วมกันในการต่อต้านสเปน สมเด็จพระราชินีนาถเอลิซาเบธทรงหวังว่าสนธิสัญญาการป้องกันจะแยกสเปน และป้องกันฝรั่งเศสจากการรุกรานฟลานเดอร์ส  

## อ้างอิง

*Harper, Sally (2005). *'A Dittie to the tune of Welsh Sydannen': a Welsh image of Queen Elizabeth*. Renaissance Studies: Volume 19, Issue 2, pp. 201-228.
*Martin, Lynn A. (Summer, 1980). *Papal Policy and the European Conflict, 1559-1572*. Sixteenth Century Journal: Volume 11, No. 2, Catholic Reformation, pp. 35-48.

บลัว
หมวดหมู่:ประวัติศาสตร์อังกฤษ
หมวดหมู่:ประวัติศาสตร์ฝรั่งเศส
หมวดหมู่:สนธิสัญญาในคริสต์ศตวรรษที่ 16
แคสซิโอเปีย (แก้ความกำกวม)

**แคสซิโอเปีย** () สามารถหมายถึง
* แคสซิโอเปีย (Cassiopeia หรือ Casseipeia) ราชินีของอาณาจักรเอธิโอเปียในตำนานเทพเจ้ากรีก เป็นมารดาของแอนดรอมีดา
* กลุ่มดาวแคสซิโอเปีย ในซีกฟ้าเหนือ
* แคสซิโอเปีย (แมงกะพรุน) (*Cassiopea*) สกุลหนึ่งของแมงกะพรุน
* แคสซิโอเปีย (รถไฟ) (カシオペア) ขบวนรถไฟด่วนพิเศษ ในประเทศญี่ปุ่น
* คาสิโอ แคสซิโอเปีย รุ่นพ็อคเกตพีซีที่ผลิตโดยคาสิโอ
* คาสิโอเปีย (Casiopea) กลุ่มดนตรีฟิวชั่นแจ๊สญี่ปุ่น
* แคสซิโอเปีย ชื่อที่ใช้เรียกกลุ่มแฟนคลับของทงบังชินกี
กาเตรีนา ฟัน เฮเมิสเซิน

**กาเตรีนา ฟัน เฮเมิสเซิน** (; ค.ศ. 1528 - หลังจาก ค.ศ. 1587) เป็นจิตรกรชาวเฟลมิชของสมัยฟื้นฟูศิลปวิทยาในคริสต์ศตวรรษที่ 16 ผู้มีความเชี่ยวชาญทางการเขียนภาพเหมือน

กาเตรีนา ฟัน เฮเมิสเซินเป็นจิตรกรสตรีเฟลมิชคนแรกที่มีหลักฐานทางการเขียน และเช่นเดียวกับจิตรกรสตรีของยุคฟื้นฟูศิลปวิทยาคนอื่น ๆ ที่เป็นบุตรีของจิตรกรยัน ซันเดิร์ส ฟัน เฮเมิสเซิน (Jan Sanders van Hemessen) ผู้คงจะเป็นครูผู้สอนให้กาเตรีนาเขียน กาเตรีนาเขียนภาพเหมือนของผู้คนผู้มีฐานะดีทั้งหญิงและชายที่มักจะมีฉากหลังเป็นสีมืด

## อ้างอิง

*Chadwick, Whitney, *Women, Art, and Society,* Thames and Hudson, London, 1990
*Harris, Anne Sutherland and Linda Nochlin, *Women Artists: 1550-1950*, Los Angeles County Museum of Art, Knopf, New York, 1976

## ดูเพิ่ม
* สมัยฟื้นฟูศิลปวิทยา
* ภาพเหมือน

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2071
หมวดหมู่:จิตรกรชาวเฟลมิช
หมวดหมู่:จิตรกรในคริสต์ศตวรรษที่ 16
หมวดหมู่:จิตรกรสมัยฟื้นฟูศิลปวิทยา
หมวดหมู่:จิตรกรภาพเหมือน
หมวดหมู่:จิตรกรสตรี
เอก็อน ชีเลอ

**เอก็อน ชีเลอ** (; 12 มิถุนายน ค.ศ. 1890 – 31 ตุลาคม ค.ศ. 1918) เป็นจิตรกรชาวออสเตรียผู้ได้รับอิทธิพลจากกุสทัฟ คลิมท์ ชีเลอเป็นจิตรกรเขียนภาพคน (figurative painter) คนสำคัญของต้นคริสต์ศตวรรษที่ 20 

สิ่งที่เด่นของงานของชีเลอคือความเข้มข้น (intensity) และงานเขียนภาพเหมือนตนเองหลายภาพที่เขียนขึ้น ร่างที่บิดเบือนและเส้นที่แสดงออกทางอารมณ์เป็นลักษณะงานเขียนและงานวาดเส้นของชีเลอ ทำให้เป็นจิตรกรคนแรก ๆ ของลัทธิสำแดงพลังอารมณ์แม้ว่าจะยังคงมีความเกี่ยวข้องกับขบวนการนวศิลป์เป็นอย่างมากก็ตาม

## อ้างอิง

* *Egon Schiele: The Complete Works* Catalogue Raisonné of all paintings and drawings by Jane Kallir, 1990, Harry N. Abrams, New York, ISBN 0810938022 
* *The Pornographer of Vienna.* Biographical novel about Egon Schiele by Lewis Crofts (ISBN 1-905-84712-2)
* *Arrogance.* Novel about Egon Schiele by Joanna Scott (ISBN 0-312-42388-8)
* *Egon Schiele: The Egoist* *(Egon Schiele: Narcisse échorché)* by Jean-Louis Gaillemin; Translated from the French by Liz Nash ©2006 ISBN 978-0-500-30121-0 & ISBN 0-500-30121-2

## แหล่งข้อมูลอื่น

หมวดหมู่:จิตรกรชาวออสเตรีย
หมวดหมู่:จิตรกรในคริสต์ศตวรรษที่ 20
หมวดหมู่:นวศิลป์
หมวดหมู่:เอ็กซเปรสชันนิสม์
หมวดหมู่:บุคคลจากรัฐนีเดอร์เอิสเตอร์ไรช์
จอห์น ซิงเกิลทัน โคพลีย์

**จอห์น ซิงเกิลทัน โคพลีย์** () (ค.ศ. 1738 - 9 กันยายน ค.ศ. 1815) เป็นจิตรกรคนสำคัญชาวอเมริกันของคริสต์ศตวรรษที่ 18 และ 19 ผู้มีความเชี่ยวชาญทางการเขียนภาพเหมือน โคพลีย์มีชื่อเสียงจากการเขียนภาพเหมือนของบุคคลสำคัญในนิวอิงแลนด์ในสมัยอาณานิคม โดยเฉพาะชนชั้นกลาง ภาพเขียนของโคพลีย์มีลักษณะการเขียนที่ใหม่ และมักจะมีสิ่งของที่เกี่ยวกับชีวิตของตัวแบบในภาพ

## อ้างอิง

* "John Singleton Copley". *Dictionary of American Biography*. American Council of Learned Societies, 1928-1936. 
* "Copley, John Singleton" in the *[[Dictionary of National Biography|Oxford Dictionary of National Biography]]*

## ดูเพิ่ม
* ภาพเหมือน

## แหล่งข้อมูลอื่น

* National Gallery of Art: John Singleton Copley 
* National Gallery of Art: Watson and the Shark 
*  Find-A-Grave profile for John Singleton Copley
* Gallery of Copley's Paintings 
* Union List of Artist Names, Getty Vocabularies. ULAN Full Record Display for John Singleton Copley. Getty Vocabulary Program, Getty Research Institute. Los Angeles, California.

## งานสำคัญ


ไฟล์:James Warren.jpg|*[[เจมส์ วอร์เร็น (นักการเมือง)|เจมส์ วอร์เร็น]]* (ค.ศ. 1763)
ไฟล์:Mercy Otis Warren.jpg|*[[เมอร์ซี โอทิส วอร์เร็น]]* (ค.ศ. 1763)
ไฟล์:J S Copley - Boy with Squirrel.jpg|*เด็กกับกระรอก* (ค.ศ. 1765)
ไฟล์:John Hancock painting.jpg|จอห์น แฮนค็อค (ค.ศ. 1765)
ไฟล์:Dorothy Quincy Hancock.jpg|*ดอโรธี ควินซี * (ค.ศ. 1772)
ไฟล์:ThomasGageByCopley.jpg|ทอมัส เกจ (ค.ศ. 1768)
ไฟล์:Margaret Kemble Gage.jpg|*ภาพเหมือนของมาร์กาเร็ต เค็มเบิล เกจ* (ราว ค.ศ. 11771)
ไฟล์:J S Copley - Nicolas Boylston.jpg|*[[Nicholas Boylston|นิโคลัส บอยล์สตัน]]* (ค.ศ. 1767)
ไฟล์:J S Copley - Paul Revere.jpg|*[[Paul Revere|พอล รีเวียร์]]* (ค.ศ. 1770)
ไฟล์:J S Copley - Samuel Adams.jpg|*[[Samuel Adams|ซามูเอล แอดัมส์]]* (ค.ศ. 1772)
ไฟล์:John Singleton Copley 002.jpg|*ภาพเหมือนของตระกูลโคพลีย์* (ค.ศ. 1776)
ไฟล์:Head of a man copley.jpg|*ศีรษะชาย* (c.1777)
ไฟล์:Watsonandtheshark-original.jpg|*[[วัตสันและปลาฉลาม]]* (ค.ศ. 1778)
ไฟล์:The Siege and Relief of Gibraltar (2).jpg|*[[The Defeat of the Floating Batteries at Gibraltar, September 1782]]*
ไฟล์:John Singleton Copley 001.jpg|*ความตายของเมเจอร์เพียร์สัน* (ค.ศ. 1784)



หมวดหมู่:บุคคลที่เกิดในปี พ.ศ. 2281
หมวดหมู่:จิตรกรชาวอเมริกัน
*
หมวดหมู่:จิตรกรในคริสต์ศตวรรษที่ 18
หมวดหมู่:จิตรกรในคริสต์ศตวรรษที่ 19
หมวดหมู่:ภาพเหมือน
ไฮวีอิกซอลต์ที เรลม์ออฟเดอะฟรี

**ไฮวีอิกซอลต์ที เรลม์ออฟเดอะฟรี** () เป็นเพลงชาติของประเทศเซียร์ราลีโอน ประพันธ์โดยคลิฟฟอร์ด เนลสัน ไฟล์และเรียบเรียงโดยจอห์น อาการ์ ประกาศใช้เป็นเพลงชาติอย่างเป็นทางการเมื่อ ค.ศ. 1961 หลังจากที่ประเทศได้รับอิสรภาพจากสหราชอาณาจักร โดยใช้แทนเพลง "ก็อดเซฟเดอะควีน" ในรัฐธรรมนูญแห่งเซียร์ราลีโอน ค.ศ. 1991 กำหนดให้พลเมืองเซียร์ราลีโอนมีหน้าที่ "เคารพต่ออุดมการณ์และสถาบันของชาติ" ซึ่งรวมถึงเพลงชาติด้วย

## เนื้อร้อง
เพลงชาตินี้มี 3 บท แต่ละบทลงท้ายด้วยวลี "Land that we love, our Sierra Leone"

## อ้างอิง

## แหล่งข้อมูลอื่น
* Sierra Leone: "High We Exalt Thee, Realm of the Free" - Audio of the national anthem of Sierra Leone, with information and lyrics
* National anthem of Sierra Leone MIDI

หมวดหมู่:เพลงชาติ
หมวดหมู่:สัญลักษณ์ของประเทศเซียร์ราลีโอน
หมวดหมู่:เพลงภาษาอังกฤษ
ทางหลวงแผ่นดินหมายเลข 1004

**ทางหลวงแผ่นดินหมายเลข 1004** (ต่อเขตเทศบาลนครเชียงใหม่ - ดอยสุเทพ) ช่วงตั้งแต่ประตูเมืองเชียงใหม่ ถึงสวนสัตว์เชียงใหม่เรียกว่า **ถนนห้วยแก้ว** แต่ช่วงอนุสาวรีย์ครูบาศรีวิชัยถึงดอยสุเทพเรียกว่า **ถนนทางขึ้นดอยสุเทพ** หรือ **ถนนศรีวิชัย** ปัจจุบัน ช่วงประตูเมืองเชียงใหม่ถึงสวนรุกขชาติห้วยแก้วเป็นถนนขนาด 4 ช่องจราจร มีเกาะกลาง ช่วงผ่านหน้าสวนสัตว์เชียงใหม่มีขนาด 4 ช่องจราจร ไม่มีเกาะกลาง ขึ้นไปบนภูเขาที่สูงชัน ผ่านดอยสุเทพ จนถึงพระตำหนักภูพิงคราชนิเวศน์ โดยช่วงสวนสัตว์เชียงใหม่ถึงทางขึ้นพระธาตุดอยสุเทพมีขนาด 3 ช่องจราจร และช่วงพระธาตุดอยสุเทพถึงพระตำหนักภูพิงคราชนิเวศน์มีขนาด 2 ช่องจราจร ระยะทางที่อยู่ในความควบคุมของแขวงทางหลวงเชียงใหม่ที่ 2 สำนักงานทางหลวงที่ 1 (เชียงใหม่) รวม 19.4 กิโลเมตร

สำหรับผู้ริเริ่มก่อสร้างถนนทางขึ้นสู่ดอยสุเทพคือ ครูบาศรีวิชัย ในขณะนั้นหลวงศรีประกาศ (ฉันท์ วิชยาภัย)ได้ปรึกษาเรื่องเสาไฟฟ้าด้วย จึงสรุปได้ว่าจะต้องทำถนนด้วย ซึ่งครูบาศรีวิชัยได้กำหนดฤกษ์ที่จะลงมือขุดจอบแรกสำหรับการสร้างถนนขึ้นดอยสุเทพในวันที่ 9 พฤศจิกายน พ.ศ. 2477 โดยมีเจ้าแก้วนวรัฐ เจ้าผู้ครองนครเชียงใหม่ทรงเป็นผู้ขุดจอบแรกเป็นปฐมฤกษ์ ใช้เวลาก่อสร้าง 5 เดือน 22 วัน กระทั่งวันที่ 30 เมษายน พ.ศ. 2478 จึงเปิดถนนให้รถขึ้นดอยสุเทพเป็นครั้งแรก ซึ่งในขณะนั้นเป็นถนนดินลูกรัง มีระยะทาง 11.530 กิโลเมตร

ถนนสายนั้นเมื่อสร้างเสร็จใหม่ ๆ มีชื่อว่า ถนนดอยสุเทพ ครั้นต่อมาก็ได้เปลี่ยนเป็นถนนศรีวิชัย เพื่อเป็นเกียรติแก่ครูบาศรีวิชัย โดยวันที่ 9 พฤศจิกายน ของทุกปี จะเป็นวันครบรอบในการทำพิธีลงจอบแรก สร้างถนนศรีวิชัยขึ้นสู่วัดพระธาตุดอยสุเทพ เรียกว่า งานทำบุญจอบแรกครูบาศรีวิชัย นอกจากนี้ในช่วงก่อนวันวิสาขบูชา 1 วันของทุกปี จะมีประเพณีเดินขึ้นดอยสุเทพ ซึ่งถนนสายนี้ในยามค่ำคืนจะใช้ประกอบพิธีประเพณีเดินขึ้นดอยสุเทพเพื่อแสวงบุญ ตั้งแต่ค่ำถึงรุ่งเช้า

## รายชื่อทางแยก

## สถานที่สำคัญบนเส้นทาง
* อุทยานการค้ากาดสวนแก้ว
* มหาวิทยาลัยเชียงใหม่
* มหาวิทยาลัยเทคโนโลยีราชมงคลล้านนา
* สวนรุกขชาติห้วยแก้ว จังหวัดเชียงใหม่
* สถานีตำรวจภูธรภูพิงคราชนิเวศน์
* สวนสัตว์เชียงใหม่
* น้ำตกห้วยแก้ว
* อนุสาวรีย์ครูบาศรีวิชัย
* น้ำตกมณฑาธาร
* หอดูดาว มหาวิทยาลัยเชียงใหม่
* ดอยสุเทพ
* วัดพระธาตุดอยสุเทพราชวรวิหาร
* พระตำหนักภูพิงคราชนิเวศน์

## อ้างอิง

1004
4-1004
หมวดหมู่:ถนนในจังหวัดเชียงใหม่
โซโลอิสต์

**โซโลอิสต์** () เป็น สตูดิโออัลบั้ม เดี่ยวชุดแรกของ ว่าน ธนกฤต พานิชวิทย์ วางแผงทั่วประเทศเมื่อวันที่ 18 ธันวาคม พ.ศ. 2550 มีเพลงยอดนิยมคือ "ระยะปลอดภัย" , "สิ่งที่ยังเหลือ" , "วัยทองรำลึก"

## รายชื่อเพลง

หมวดหมู่:อัลบั้มเพลงของค่ายทรูแฟนเทเชีย
หมวดหมู่:อัลบั้มเพลงในปี พ.ศ. 2550
หมวดหมู่:อัลบั้มเพลงไทยสากล
หมวดหมู่:อัลบั้มเพลงภาษาไทย
หมวดหมู่:อัลบั้มเพลงแนวป็อป
อาณาจักรพัลแฮ

**อาณาจักรพัลแฮ** (, ) หรือ **ปั๋วไห่** (, , ) เป็นอาณาจักรหลายเชื้อชาติใน แมนจูเรีย คาบสมุทรเกาหลี และ รัสเซียตะวันออกไกล 

## การล่มสลายของจักรวรรดิพัลแฮ
การล่มสลายของจักรวรรดิพัลแฮเริ่มต้นขึ้นเมื่อเกิดสงครามครั้งใหญ่ระหว่างราชวงศ์เหลียว หรือพวกชนเผ่าคิตัน เข้าตีดินแดนของจีนสมัยปลายราชวงศ์ถัง ในพุทธศตวรรษที่ 15 อาณาจักรพัลแฮจึงต้องถูกตีไปด้วยเนื่องจากเป็นเขตอิทธิพลที่อยู่ใกล้ชิดติดกันระหว่างเขตดินแดนระหว่างจีนและคิตันในแมนจูเรีย ในพ.ศ. 1545 ราชวงศ์ถัง ถูกราชวงศ์เหลียวตีจนแตกออกเป็นแคว้นเล็กแคว้นน้อย และพวกคิตันก็ทำสงครามต่อเนื่องจนกระทั่งได้ครอบครองดินแดนทางตอนเหนือของจีนส่วนใหญ่ การทำสงครามยึดครองครั้งนี้ จักรวรรดิพัลแฮก็ถูกยึดครองไปด้วยเช่นกัน ราชวงศ์เหลียวเข้าตีพัลแฮจนแตกใน พ.ศ. 1469 นับเป็นการสิ้นสุดจักรวรรดิพัลแฮ แม้ในภายหลังราชวงศ์เหลียวได้ตั้งอาณาจักรใหม่ขึ้นแทน คือ อาณาจักรตงตาน เป็นอาณาจักรที่ก่อตั้งได้เพียง 10 ปี ในพ.ศ. 1479 ราชวงศ์เหลียวก็ควบคุมอาณาจักรตงตานมาเป็นส่วนหนึ่งของราชวงศ์เหลียว และประชาชนชาวพัลแฮรู้ว่าตนเองสืบเชื้อสายจากชาวโคกูรยอ ไม่ใช่ชาวแมนจู จึงได้อพยพลงใต้ไปยังบริเวณอาณาจักรโคกูรยอเก่าแล้วสถาปนาอาณาจักรใหม่ขึ้นมาคืออาณาจักรฮูโกกูรยอหรืออาณาจักรโคกูรยอใหม่

## หมายเหตุ

## อ้างอิง

## แหล่งข้อมูลอื่น

* Britannica Concise Encyclopedia
* Columbia Encyclopedia
* U.S. Library of Congress: Country Studies
* Metropolitan Museum of Art
* Bohai Kingdom in academia 
* 
*  Bohai country Research Center 渤海国交流研究センター
*  Han's Palhae of Korea 한규철의 발해사 연구실 
*  History of Bohai country Государство Бохай (698-926 гг.)

หมวดหมู่:อาณาจักรโบราณ
หมวดหมู่:ประวัติศาสตร์เกาหลี
สำนักกษาปณ์

**สำนักกษาปณ์** หรือ **โรงกษาปณ์** เป็นหน่วยงานราชการในสังกัดกรมธนารักษ์ กระทรวงการคลัง ที่เกิดจากการปรับโครงสร้างการแบ่งส่วนราชการของกรมธนารักษ์เมื่อปี พ.ศ. 2545 โดยสำนักกษาปณ์ มีอำนาจหน้าที่เกี่ยวกับการผลิต เหรียญกษาปณ์สกุลเงินบาท เหรียญกษาปณ์ที่ระลึก เหรียญที่ระลึก และเครื่องราชอิสริยาภรณ์ของประเทศไทย รวมถึงของสั่งจ้างต่าง ๆ เช่น โล่ พระเครื่อง เข็มที่ระลึก เป็นต้น

โรงกษาปณ์ในปัจจุบันสร้างขึ้นเมื่อปี พ.ศ. 2530 ซึ่งสถานที่ก่อสร้างอยู่ที่บริเวณโรงงานทอกระสอบเดิม ของกระทรวงการคลัง ถนนพหลโยธิน กิโลเมตรที่ 34-35 ตำบลคลองหนึ่ง อำเภอคลองหลวง จังหวัดปทุมธานี บนเนื้อที่ประมาณ 126 ไร่

## ดูเพิ่ม
* กระทรวงการคลัง (ประเทศไทย)

## อ้างอิง

## แหล่งข้อมูลอื่น
* เว็บไซต์สำนักกษาปณ์

หมวดหมู่:กรมธนารักษ์
วาลเทลลินา

thumb|right|260px|แผนที่วาลเทลลินา
**วาลเทลลินา** (, , , , ) คือหุบเขาในบริเวณลอมบาร์ดีทางตอนเหนือของอิตาลีที่ติดกับสวิตเซอร์แลนด์ ในปัจจุบันมีชื่อเสียงในการเป็นบริเวณที่มีการเล่นสกีหิมะ, บ่อน้ำร้อน, เมืองบำบัดน้ำแร่, เนยแข็ง (โดยเฉพาะ Bitto ที่ตั้งชื่อตามแก่ง) และเหล้าองุ่น เมื่อหลายร้อยปีที่ผ่านมาวาลเทลลินาเป็นช่องเขาทางผ่านอันสำคัญของเทือกเขาแอลป์ระหว่างทางตอนเหนือของอิตาลีและเยอรมนี ฉะนั้นการควบคุมบริเวณนี้จึงเป็นที่เสาะแสวงหาจองทุกฝ่าย โดยเฉพาะในระหว่างสงครามสามสิบปี

## อ้างอิง

* F Pieth: Bündnergeschichte, 1982, ISBN 3-85894-002-X

## แหล่งข้อมูลอื่น
*An extensive history of the Valtelline area
*Tourist information

หมวดหมู่:ภูมิภาคในประวัติศาสตร์
หมวดหมู่:หุบเขาในเทือกเขาแอลป์
หมวดหมู่:หุบเขาในอิตาลี
ช่องเขาเกรตเซนต์เบอร์นาร์ด

**ช่องเขาเกรตเซนต์เบอร์นาร์ด** () หรือ **ช่องเขากร็อง-แซ็ง-แบร์นาร์** () เป็นช่องเขาทางตะวันตกของเทือกเขาแอลป์ที่เก่าแก่ที่สุด ที่มีหลักฐานว่าใช้กันมาตั้งแต่ยุคสำริด และยังมีร่องรอยของถนนโรมันเหลือให้เห็นอยู่บ้าง ในปี ค.ศ. 1800 กองทัพของนโปเลียนก็ใช้เส้นทางนี้ในการเดินทางเข้าอิตาลี ซึ่งเป็นเหตุการณ์ที่ฌัก-หลุยส์ ดาวีด พรรณาไว้ในจิตรกรรม *[[นโปเลียนข้ามเทือกเขาแอลป์|โบนาปาร์ตข้ามช่องเขากร็อง-แซ็ง-แบร์นาร์]]* และอีปอลิต เดอลาร็อช ในจิตรกรรม *[[Bonaparte Crossing the Alps|โบนาปาร์ตข้ามเทือกเขาแอลป์]]* ในปัจจุบันช่องเขาเกรตเซนต์เบอร์นาร์ดหมดความสำคัญลงเพราะมีช่องทางอื่นที่สามารถใช้ในการข้ามเทือกเขาที่สะดวกกว่า เช่น อุโมงค์ลอดใต้เขาหรือการเลี่ยงโดยสิ้นเชิงโดยการใช้วิธีคมนาคมอื่นเช่นทางอากาศ ฉะนั้นคุณค่าของช่องเขานี้ในปัจจุบันจึงอยู่ที่ความสำคัญทางประวัติศาสตร์และสถานที่สำหรับการสันทนาการเท่านั้น

## เส้นทาง
แนวช่องเขาแล่นตามทิศตะวันออกเฉียงเหนือ-ตะวันตกเฉียงใต้ผ่านเทือกเขาแอลป์วาเล (Valais Alps) (เดิมเรียกว่าเทือกเขาแอลป์เพนไนน์) โดยมีจุดที่สูงที่สุดสูง 2469 เมตร ถนนหลวง E27 ลาดผ่านทั้งอิตาลีและสวิตเซอร์แลนด์ เชื่อมมาร์ตีญีในรัฐวาเลของสวิตเซอร์แลนด์กับอาออสตาในแคว้นปกครองตนเองวัลเลดาออสตาของอิตาลี จากมาร์ตีญีถนนสาย 9 ดำเนินต่อไปยังโลซาน และจากอาออสตา ถนนสาย A5 ดำเนินต่อไปยังตูริน

## อ้างอิง

* 

## ดูเพิ่ม
* ช่องเขาลิตเทิลเซนต์เบอร์นาร์ด 
* เทือกเขาแอลป์ 

## แหล่งข้อมูลอื่น

* 
* 
* 
* 

หมวดหมู่:ช่องเขาในเทือกเขาแอลป์
หมวดหมู่:ช่องเขาในประเทศสวิตเซอร์แลนด์
ซาวอย

[thumb|260px |ธงของซาวอย ซึ่งเป็นธงเดียวกับ[จักรวรรดิโรมันอันศักดิ์สิทธิ์ระหว่างค.ศ. 1200  ถึง ค.ศ. 1350]]
**ซาวอย** (), **ซาวัว** () หรือ **ซาวอยา** () คือภูมิภาคในยุโรปที่ตั้งอยู่ทางตะวันตกของเทือกเขาแอลป์ที่เกิดขึ้นหลังจากการล่มสลายของราชอาณาจักรเบอร์กันดีของแฟรงค์ ดินแดนในอดีตของซาวอยเป็นของประเทศฝรั่งเศสและประเทศอิตาลีในปัจจุบัน

## ที่มา
ซาวอยก่อตั้งขึ้นโดยพระเจ้ารูดอล์ฟที่ 3 แห่งเบอร์กันดีอย่างเป็นทางการในปี ค.ศ. 1003 ที่ทำให้ราชวงศ์ซาวอยกลายเป็นราชวงศ์ที่ยังคงดำรงอยู่ที่เก่าแก่ที่สุดในยุโรป ราชวงศ์ซาวอยปกครองอาณาจักรเคานต์แห่งซาวอย จนกระทั่งถึงปี ค.ศ. 1416 และต่อมาปกครองอาณาจักรดยุคแห่งซาวอย จนระหว่างปี ค.ศ. 1416 จนกระทั่งถึงปี ค.ศ. 1714 อาณาจักรเคานต์แห่งซาวอยผนวกตูรินและดินแดนต่าง ๆ ในพีดมอนต์ ซึ่งเป็นบริเวณทางตะวันตกเฉียงเหนือของอิตาลีที่มีพรมแดนติดกับซาวอย เมืองหลวงของอาณาจักรดยุคคือช็องเบรี มาจนกระทั่งถึงปี ค.ศ. 1563 เมื่อย้ายไปยังตูริน ในคริสต์ศตวรรษที่ 18 อาณาจักรดยุคแห่งซาวอยก็มีความสัมพันธ์กับราชอาณาจักรซาร์ดิเนีย เมื่อประมุขของราชวงศ์ซาวอยเป็นที่รู้จักกันในฐานะกษัตริย์แห่งซาร์ดิเนีย ขณะที่ตูรินยังคงเป็นเมืองหลวง ดินแดนเดิมของซาวอยถูกผนวกเข้าเป็นส่วนหนึ่งของฝรั่งเศสในปี  ค.ศ. 1860 ตามข้อตกลงของจักรพรรดินโปเลียนที่ 3 อันเป็นที่มาของการรวมตัวของอิตาลี (Italian unification) แต่ราชวงศ์ซาวอยก็ยังคงเป็นเจ้าของดินแดนในอิตาลีและประมุขกลายมามีฐานะเป็นพระมหากษัตริย์แห่งอิตาลี

ในฝรั่งเศสปัจจุบันซาวอยเป็นส่วนหนึ่งของแคว้นโรนาลป์ หลังจากการถูกผนวกเข้าเป็นส่วนหนึ่งของฝรั่งเศสในปี  ค.ศ. 1860 ดินแดนของซาวอยก็แบ่งเป็นสองจังหวัด คือ จังหวัดซาวัวและจังหวัดโอต-ซาวัว

## อ้างอิง

## ดูเพิ่ม
* ซาวัว 
* โอต-ซาวัว 
* อาณาจักรเคานต์แห่งซาวอย
* อาณาจักรดยุคแห่งซาวอย
* ราชวงศ์ซาวอย

## แหล่งข้อมูลอื่น
* 150th Anniversary of the Annexation of Savoy to France (in English and French) 
* Savoy Region Movement (in French)
* Ligue Savoisienne (in English)
* La Région Savoie, j’y crois ! (in French) 
* Francia Media}: a territorial and genealogical disambiguation of Lorraine and Burgundy, with a section on Savoy

หมวดหมู่:จังหวัดในประวัติศาสตร์ฝรั่งเศส
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:รัฐสิ้นสภาพในประเทศฝรั่งเศส
ช่องเขาลิตเทิลเซนต์เบอร์นาร์ด

**ช่องเขาลิตเทิลเซนต์เบอร์นาร์ด** (), **ช่องเขาเปอตี-แซ็ง-แบร์นาร์** () หรือ **ช่องเขาปิกโกโลซันแบร์นาร์โด** () เป็นช่องเขาของเทือกเขาแอลป์ทางด้านพรมแดนฝรั่งเศส-อิตาลี ที่จุดที่สูงที่สุดสูง 2188 เมตรจากระดับน้ำทะเล ช่องเขาเชื่อมระหว่างจังหวัดซาวัวในแคว้นโอแวร์ญ-โรนาลป์ของฝรั่งเศสกับแคว้นปกครองตนเองวัลเลดาออสตาของอิตาลี 

บนช่องเขามีวงหินที่แม้จะได้รับความเสียหายจากถนนที่แล่นผ่าน ก็ยังพอเหลือร่องรอยอยู่บ้าง วงหินมีเส้นผ่าศูนย์กลาง 72 เมตร เดิมมีหินที่ตั้งอยู่กลางวง จากการศึกษาเท่าที่ทราบวงหินสร้างมาตั้งแต่ยุคเหล็กที่สันนิษฐานกันว่าอาจจะเป็นบริเวณศาสนพิธีของอารยธรรมทาเรนไทเซียน (Tarentaisian) (ราว 725 ปี–450 ปีก่อนคริสต์ศักราช) ต่อมาก็ได้มีการก่อสร้างเทวสถานโรมันที่อุทิศให้แก่เทพจูปิเตอร์ขึ้น และที่พักนักเดินทาง (Mansio) นอกจากนั้นก็ยังเชื่อกันว่าฮันนิบาลใช้ช่องเขานี้

ในบางปีช่องเขาลิตเทิลเซนต์เบอร์นาร์ดก็เป็นจุดหนึ่งที่ใช้ในเส้นทางการแข่งขันจักรยานตูร์เดอฟร็องส์ เช่นในปี ค.ศ. 2009 เมื่อใช้เป็นจุดที่ 16 เมื่อวันที่ 21 กรกฎาคม จากมาร์ตีญีในสวิตเซอร์แลนด์ ไปยังบูร์ก-แซ็ง-โมริส ซึ่งเป็นระยะทาง 160 ที่ต้องผ่านช่องเขาเกรตเซนต์เบอร์นาร์ดระหว่างทางด้วย

## ดูเพิ่ม
* ช่องเขาเกรตเซนต์เบอร์นาร์ด 
* เทือกเขาแอลป์ 

## อ้างอิง

## แหล่งข้อมูลอื่น
* 
* Profile of Col du Petit Saint-Bernard on climbbybike.com 
* Profile of Colle del Piccolo San Bernardo on climbbybike.com 
* Le col du Petit-Saint-Bernard  dans le Tour de France  
* French Ministry of Culture page on the region 
* Photos of the Piccolo San Bernardo Pass 

หมวดหมู่:ช่องเขาในเทือกเขาแอลป์
หมวดหมู่:ช่องเขาในประเทศอิตาลี
หมวดหมู่:ช่องเขาในประเทศฝรั่งเศส
ดิเอเวอร์ลีบราเทอส์

**ดิเอเวอร์ลีบราเทอส์** ()  ประกอบด้วยพี่น้องดอน เอเวอร์ลี และฟิล เอเวอร์ลี  เป็นวงดูโอในแนวร็อกแอนด์โรลที่ได้รับอิทธิพลจากดนตรีคันทรี มีจุดเด่นที่การเล่นกีตาร์สายเหล็ก และการร้องประสานเสียง

ดิเอเวอร์ลีบราเทอส์ประสบความสำเร็จระหว่างช่วงปี ค.ศ. 1957 ถึง 1964 มีเพลงติดอันดับทอป 40 ของนิตยสารบิลบอร์ดทั้งสิ้น 26 เพลง เป็นอันดับสองในบรรดาศิลปินดูโอ รองจากฮอลล์ แอนด์ โอตส์ (Daryl Hall and John Oates ซึ่งมีเพลงติดอันดับ 29 เพลง)  และมีเพลงติดอันดับทอป 100 ทั้งสิ้น 35 เพลง  ได้รับการบรรจุชื่อไว้ในหอเกียรติยศร็อกแอนด์โรลในปี ค.ศ. 1986 และได้รับรางวัลแกรมมี Lifetime Achievement Award ในปี ค.ศ. 1997 

นิตยสารโรลลิงสโตน จัดให้ดิเอเวอร์ลีบราเทอส์ ติดอันดับ 33 จาก "100 ศิลปินยอดเยี่ยมตลอดกาล" จากการจัดอันดับในปี ค.ศ. 2004

เพลงที่มีชื่อเสียงของดิเอเวอร์ลีบราเทอส์ ได้แก่เพลง 	"Bye Bye Love", "Wake Up Little Susie", "All I Have to Do Is Dream", "Devoted to You", "Bird Dog", "Cathy's Clown", "Ebony Eyes", "Walk Right Back", 	"Crying in the Rain", "('Til) I Kissed You"

## อ้างอิง

## แหล่งข้อมูลอื่น
* The  Everly Brothers Story countrymusichalloffame.com

หมวดหมู่:กลุ่มดนตรีคันทรีสัญชาติอเมริกัน
หมวดหมู่:กลุ่มดนตรีร็อกสัญชาติอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ศิลปินสังกัดอาร์ซีเอเรเคิดส์
หมวดหมู่:ศิลปินสังกัดเมอร์คิวรีเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2500
หมวดหมู่:วงกลุ่มสองสัญชาติอเมริกัน
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
หมวดหมู่:กลุ่มดนตรีจากรัฐไอโอวา
หมวดหมู่:คู่พี่น้องนักดนตรี
สันนิบาตคาทอลิก (เยอรมัน)

thumb|260px |ธงของสันนิบาตคาทอลิกเยอรมัน
**สันนิบาตคาทอลิกเยอรมัน** (, ) เดิมเป็นสมาพันธ์อย่างหลวมๆ ของรัฐเยอรมันที่เป็นโรมันคาทอลิกที่ก่อตั้งขึ้นเมื่อวันที่ 10 กรกฎาคม ค.ศ. 1609 ในการโต้ตอบการก่อตั้งสหภาพโปรเตสแตนต์ (Protestant Union) ในปีก่อนหน้านั้น วัตถุประสงค์ของสันนิบาตก็เพื่อ “เพื่อป้องกันนิกายโรมันคาทอลิกและรักษาความสันติสุขภายในจักรวรรดิ” โครงสร้างของสันนิบาตคล้ายคลึงกับ สันนิบาตคาทอลิกฝรั่งเศส (French Catholic League) ที่ก่อตั้งขึ้นในปี ค.ศ. 1576 

## ดูเพิ่ม
* สันนิบาตคาทอลิกฝรั่งเศส 

หมวดหมู่:ขบวนการอิงศาสนาคริสต์
หมวดหมู่:สงครามสามสิบปี
ช่องเขาครัว-เดอ-แฟร์

**ช่องเขาครัว-เดอ-แฟร์** หรือ **ช่องเขากางเขนเหล็ก** (; ) เป็นช่องเขาของเทือกเขาโดฟีนแอลป์ ที่เชื่อมระหว่างเลอบูร์-ดัวซ็อง (Le Bourg-d'Oisans) กับแซ็ง-ฌ็อง-เดอ-มอเรียน (Saint-Jean-de-Maurienne)

ตูร์เดอฟรองซ์ใช้ช่องเขาครัว-เดอ-แฟร์ก็เป็นจุดหนึ่งในเส้นทางการแข่งขันจักรยานสิบห้าครั้งตั้งแต่เริ่มมีการแข่งขันกันมา

## ดูเพิ่ม
* ช่องเขา 
* เทือกเขาแอลป์ 

## แหล่งข้อมูลอื่น

*Map and details of 5 Cycling Routes Up to Col)
*Information from Grenoble Cycling Pages (profiles from both directions) 
*Cycling the Col de la Croix der Fer from Bourg d'Oisans 
*Croix de Fer cycling. Profiles and pictures 
*Le col de la Croix-de-Fer dans le Tour de France 
*Tour de France details 
*Col de la Croix de Fer on Google Maps (Tour de France classic climbs)
*[Cycling up to the Col de la Croix de Fer: data, profile, map, photos and description](http://cyclingup.eu/english/France_Alps/Croix_de_Fer_(Glandon)-west.php)

หมวดหมู่:ช่องเขาในเทือกเขาแอลป์
หมวดหมู่:ช่องเขาในประเทศฝรั่งเศส
หมวดหมู่:จังหวัดซาวัว